بسم الله الرحمن الرحيم على بصيرة انا ومن اتبعني وسبحان الله وما انا من السلام عليكم ورحمة الله وبركاته. ان الحمد لله نحمده ونستعين به ونستهديه ونستهديه ونستغفره ونعوذ من شرور انفسنا ومن سيئات اعمالنا. انه من يهده الله فلا مضل له. ومن يضلل فلن تجد له
هديا مرشدا وصلاة وسلاما على سيد الخلق اجمعين. سيدنا محمد عليه افضل الصلوات من رب العالمين الى يوم الدين. ثم اما بعد ما لي ما لي ومال الاغنياء؟ وانت يا رب الغني ولا يحد غناك. ما لي وما للاقوياء
وانت يا ربي عظيم الشأن ما اقواك. اني اويت لكل مأوى في الحياة فلم اجد مأوى سوى مأواك فليرضى عني الناس او فليسخطوا. انا لم اعد اسعى لغير رضاك. انا لم اعد اسعى لغير رضاك
السلام عليكم ورحمة الله وبركاته. يعني تخيلوا معي يا جماعة لو جبنا نملة وحطيناها تحت عدسة مكبرة بتكبرها مليون مرة. وبصينا على النملة من العدسة المكبرة. هنشوف ايه؟ مش هنشوف نملة. هنشوف وحش مخيف مهول هيرعبنا
وهيقذف الفزع في قلوبنا. اهو ده بالظبط اللي احنا عملناه مع الدنيا. الرسول وصفها انها احقر من جناح بعوضة. جبنا جناح البعوضة وحطناه تحت عدسة كبرتها مليون مرة او اكتر من مليون مرة. فلما بصينا للدنيا لما قلوبنا بصت للدنيا اتهيأ لنا ان هي حاجة كبيرة اوي اوي اكبر من مقامها الحقيقي. عايزين
يا جماعة نعرف مقام الدنيا الحقيقي قبل ما نتصدم فيها المرة اللي فاتت اتكلمنا عن يوم القيامة. اتكلمنا عن اهوال القيامة. اتكلمنا عن اهوال خمسين الف سنة. اتكلمنا ان احنا حتى لو قعدنا نتكلم لغاية ما نموت عن يوم القيامة
مش هنقدر مش ان احنا نتكلم عنه. ان احنا نلخص الكلام عنه. فتخيلوا الوقت ان موضوع النهاردة بقى بعد موضوع المرة اللي فاتت موضوع النهارده كلمة واحدة بس. سؤال واحد
بس عايز انت وانت تسألوه لنفسكم. ايه اللي يستاهل؟ بعد كل اللي سمعناه المرة اللي فاتت. ايه اللي يستاهل يا جماعة؟ ايه اللي يستاهل؟ درس النهاردة دراسة جدوى دراسة جدوى حقيقية لحياتنا الدنيا. العاصي لازم يعمل دراسة جدول الحياة اللي هو عايشها. واللي ما بيعصيش ربنا ما يعملش كبائر. بس ما بيديش لربنا حقه من الطاعة
يعمل دراسة جدوى معنا النهاردة. دراسة جدوى للاسف الشديد كتير جدا بعدها النهاردة هيكتشف ان هو حاسبها غلط. فعشان ما نكتشفش في الاخرة ان فينا ناس كانت اصبح غلط هنعمل النهاردة دراسة جدوى يا جماعة. انا بكلم مين؟ انا بكلم مين النهاردة؟ انا بكلم كل واحد دخل الدنيا. كل واحد فينا ربنا خلقه في الدنيا بكلمه النهاردة
ده التاجر لما بيتعرض عليك صفقة يعني هيدخل فيها بمعظم رأس ماله بيعمل دراسة جدول اول قبل ما يدخل فيها. طب انت الوك الدنيا دي عمرك كله تروح فيها مش لازم تعمل دراسة جدوى فيها. انا بكلم كلاب قدامي وكل ام بكلم كل شاب من اول الشباب من اول الشاب اللي حلق تلت شعره اليمين
قلت شعره الشمال ويوقف التلت اللي في النص بجل لغاية الشاب اللي التزم وتاب وعرف ربنا ولكن لسه الدنيا في قلبه. انا بكلم اللي الوقت كان بيتفرج على كليب في احد القنوات
الفضائية وهو بيقلب كده لانه طالع في وشه دلوقتي بكلمه عن ربنا. قال يا عم انا هسمع الكلمتين دول يقلبوا لي دماغي! يا حبيب قلبي هيعدلوا لك دماغك والله مش هيقلبوك. انا
كلم اللي قاعد قدامي الوقتي وفي جيبه علبة سجاير. او اللي قاعد قدامي الوقتي وما فيش في جيبه علبة سجاير بس ما فيش في جيبه مصحف. او اللي قاعد وما فيش في جيبه علبة سجاير وفي
مصحف بس لما يفتح وبيقرا فيه للاسف قلبه بيبقى لسة مع الدنيا. بكلم اللي سمع الدرس واتحمست ولبست نقاب. نقاب بس لسه الدنيا ولسه بتكلم ده وده ولسه ما اتغيرتش. انا باكلم كل اللي قاعدين قدامي الوقتي يا جماعة وباكلم نفسي. باقول لنا جميعا ايه اللي يستاهل؟ اللي بيبصوا لدين
ولديه ولديه في الشارع. ايه اللي يستاهل عينك تتحرق في جهنم؟ اللي بتقعد ساعتين قدام المراية تحط مكياج وتخرج في الشارع. ايه اللي يستاهل الوش يتحرق في جهنم ده حاطط في جيبه خمستاشر جنيه تمن اخر شريط نزل في السوق. ولا سبعة جنيه ونص تمن علبة سجاير اجنبي. يا حبيب قلبي الكفن ما لوش جيوب. مش هتاخد في جيب معك علبة سجاير. الدنيا كان الواحد
بيتوتر فيها يطلع علبة يطلع السيجارة ويشرب. في القبر لما الملكين هيجوا يسألوك وتتوتر وانت بتتساءل مش هتطلع علبة سجاير وتطلع سيجارة وتشرب. مش هتحط في جيبك شريط اغاني يسلكه انت في القبر مش هتحط مش هتحط في جيب علبة مكياج عشان مش هتحطوا الكلام ده معكم يا جماعة. ما فيش حد هيحط محمول معه ده يرن له وده يرن له. الكفن ما لوش
عشان كده درس النهاردة هدفه ان كل واحد مننا ياخد قرار. لازم تاخد قرار الليلة. مش قرار يتعلق بمادتين تشيلهم او ما تشيلهمش مش قرار يتعلق بشهادة، مش قرار يتعلق بوزيفة. قرار يتعلق بمصيرك ومصيرك. قرار يتعلق بعلاقتنا بالملك. انت عايز جنة ولا عايز نار
انت عايز تسبح في انهار الجنة ولا والعياذ بالله الحميم؟ انت عايز تحمل معزز مكرم الى الجنة؟ ولا والعياز بالله؟ مين اللي عايز ان هو يسحب سحبا الى جهنم لازم الليلة ناخد قرار بناء على دراسة الجدول اللي احنا هنعملها الليلة وفي الاخر والله يا جماعة. هنعرف انها ولا تسوى. هنعرف فعلا
ايه اللي يستاهل؟ ايه اللي يستاهل؟ اول سؤال باسأله لك. ايه اللي يستاهل رعب اول ليلة في القبر؟ اول ليلة في القبر. انت بتكلمنا عن قيامة وجاي المرة دي تكلمنا عن القبر. لأ ما ينفعش. يا حبيب قلبي احنا دلوقتي هنتكلم عن الجنة. هنتكلم الوقتي عن نعيم الجنة هنرفرف الوقتي في
في احواض الجنة ان شاء الله. ولكن الاول المحطة اللي لازم نمر عليها قبل الجنة. اول ليلة في القبر. حد منكم عاش مع اول ليلة في القبر؟ هنعمل ايه في اول ليلة في القبر؟ تخيل دلوقتي انت لازم تختار
طب انت لازم تختاري ادي ناحية وادي ناحية. او اول خمس دقايق قبل الموت. لسة الموت ما جاش. ملايكة الموت بدأت تتنزل. تخيل! تتنزل عليهم الا تخافوا ولا تحزنوا ده ده اختيار. عايز تختاره ادفع تمنه من دلوقتي. تتنزل يا جماعة افواج وراء افواج وراء افواج. فوق بيبشرك
انك انت مع النبي في الجنة وفوق بيبشرك ان ما فيش عزاب قبر وفوق بيبشرك ان ما فيش الم موت. وفوق بيبشرك انك هتشربي من حوض النبي عليه الصلاة والسلام في يوم القيامة. وابوك
ابشرك انك انت في الفردوس الاعلى. وفضل يبشرك انك انت في ظل عرش الله. افواج وراء افواج. وتتنزل ملائكة بيض الوجوه وجودهم زي الشموس بالزبط. كأن والف شمس مرة واحدة اشرقوا على حياتك وعلى قلبك. وروحك تؤخذ ما يسيبوهاش في ايد ملك الموت لحزة. ملائكة الرحمة تاخدها تصعد بها سبع
اول رحلة في حياتك هتقطعها الى الله بحق وحقيقي. اول مرة روحك هتلقى ربها بحق وحقيقي. اول مرة هترفع روحك الى الله لقاء حقيقي حقيقي يا جماعة. وكل ما تعدى على باب من ابواب السما الباب يتفتح لك. والباب اللي بعده يتفتح لك. والباب اللي بعده يتفتح لك وروحك طالعة. وقع اجمل
ملائكة واعظم ملائكة في السماوات السبع في احتفال مهيب بتشيع روحك المؤمنة الطاهرة المعطرة المعطرة بالاعمال الصالحة. ادي اختيار الاختيار التاني الملايكة لسود الوجوه. اللي بتتنزل وتلاقي الدنيا فجأة ضلمت. ايه اللي يخليها لك؟ ايه اللي يخليها تتزنق للاختيار ده؟ تخيلوا كان الواحد اول ما التزم زمان وهو لسه داخل الجامعة
كان يقعد يفكر انا الوقتي لو الواحد عاش شبابه كده والجامعة مفتوحة والدنيا مفتوحة والصحة والشباب وبعدت عن طاعة ربنا. ساعة ما هيتنزل علي ملك الموت ساعتها تخيلت ان فعلا لو ملك الموت تنزل وانا عايش الحياة ديت. ان انا هندم ندم لو اتوزع على قلوب اهل الارض كلهم هتتفتت القلوب كلها من الحسرة
يبقى ايه اللي يستاهل؟ ايه اللي يستاهل يا جماعة؟ ثم تأتي اللحظة الحاسمة. لحظة انك هتنتقل من العالم ده للعالم اللي بعده. لحظة ملك الموت لما بينزل ياخد روحه. اللحظة الحاسمة
تخيل ان ملك الموت لما دخل على الملك حسين ده ما استأزنش طبعا. واما يدخل عليك. مش هيرحم نظرات الهلع اللي في وشك. ولا هيرحم نظرات الحسرة اللي في وش اللي حواليك. وواقفين بيبكوا
عليك ولا هيرحم انك انت المفروض كنت لسة صغير وانت كنت لسة صغيرة وكان المفروض انك انت يبقى لسة قدامك عمر طويل مش هيرحم الكلام ده يا جماعة. يا جماعة انتم عارفين لما واحد يدخل في لجنة
امتحان ويجاوب بس اجابات مش كويسة. ساعة ما الورقة بتتشد منه وهو حاسس ان مش هينجح. الورقة بتتشد ازاي؟ اهو ورقة الاجابة بتاعة عمرك بقى بتتسلم. صحيفتك بتتسلم. وروحك بتؤخذ منك الى الدار الاخرة. يا ترى احساسك هيبقى ايه؟ هو ربنا قال مصيبة الموت ليه؟ ليه سمى الموت
لان صحيفتك هتتقفل لان الصحيفة هتتقفل. ما عدش هيبقى في قيام ولا صيام ولا زكر فالحقوا يا جماعة. الحقوا صوموا الحقوا قوموا الليل. الحقوا اخشعوا في الصلاة. الحقوا قرآن الحقوا تطيعوا ربنا قبل ما الصحيفة تتقفل. ربنا يعافينا يا رب. يبقى اذا ده اللحظة الحسنة. بعد اللحظة الحاسمة اول خمس دقايق بعد الموت
تعرف فين مصيرك؟ هتعرفي فيهم انت من اهل الجنة ولا من اهل النار؟ ازاي ما عملناش حسابهم؟ بعد كده دخلت القبر؟ دخلت القبر. ايه ده! ايه المكان اللي انا فيه ده! انا ده انا كنت
اقعد لوحدي في في مكان لوحدي ولا صحرا لوحدي. اتحط في المكان الوحش ده ازاي وسط الجماجم وسط العضم. ازاي؟ وانت تخيل انك انت داخل القبر كده وانت داخل انا انا هتحاسب على ايه ولا على ايه ولا على ايه؟ وممكن واحد لو عاصي فجأة يشوف الجنة. ايه ده! هو انا ادخل الجنة! الجنة! ولو كان
قال له لا لا لا هذا كان مقامك في الجنة لو كنت اطعت الله. ياه على الحسرة اللي ممكن تبقى ساعتها اعلى الحصر يا جماعة. تخيلوا اول ليلة في القبر اول ليلة. وانت لسة خلاص مش متعود بقى انت كنت بتنام على سريرك. وبتنامي جنب والدتك. وبتنام وسط اهلك ووسط اصحابكم
دلوقتي بقى ليلة خلاص موحشة ما فيش حد معك. تخيل وانت بايت في الليلة دي هتقابل اي مقابلة. ادي الاختيار اهو يا جماعة. ادي ناحية وادي ناحية. تختار ان الارض تضمك بفرح وشوق وحنان ولهفة فرحانة بك فرحانة بتاعتك لله وعبادتك لله. فرحانة بالخمس فروض اللي انت راجع بهم للارض
فرحانة بالقرآن اللي انت حفزته. فرحانة بالصيام اللي انت صمته. صيام الاتنين والخميس. فرحانة بغض البصر اللي انت غضيته. فرحانة ورد القرآن اليومي اللي انت كنت وفرحانة بك تختار ده
ولا تختار قال رسول الله صلى الله عليه وسلم في صحيح البخاري عن صبر بن جندب انه اتاني الليلة اتيان جا لي اتنين ملكين فقال لي انطلق انطلق فانطلق اسمع معي. شف احنا الوقتي قاعدين فوق الارض. فيه تحت الارض ايه بيحصل تحت رجلينا. الاحزان اللي تحت الارض اعظم مليون مرة من الاحزان اللي فوق الارض. والافراح
اللي تحت الارض اعظم مليون مرة من الافراح اللي فوق الارض. احنا عايزين يا جماعة الليلة نعيش بقلوبنا مع الدار الاخرة بعزابها وبنعيمها. عايزين نتخيل الدار الاخرة دي شكلها ايه لغاية مقلوب
تتشحن عشان نقدر ننطلق الى الله سبحانه وتعالى. تخيل دلوقتي انه اتاني اتيان فقال لي انطلق انطلق. فانطلقت معهما. فاذا برجل معه صخرة وهو قائم. واحد واقف معه صخرة كده ورجل مدكع
فيهوي الذي معه الصخرة على رأس المدقع. يهوي على رأس اللي نايم على جنبه كدهو فيسلغ رأسه يفتفتها وبعد كده الصخرة تجري يروح يجيبها ويرجع يعمل كده تاني. فقال رسول الله صلى الله عليه وسلم ما هذا؟ سبحان الله! فقال انطلق انطلق فانطلق
فاذا انا برجل مستلقي واحد نايم وواحد ماسك كلوب من حديد يشرشر نصف وجهه اللي على اليمين يقطع نص رجله وبعد كده يتقلب لنص الوجه اللي على الشمال الحديس ده في البخاري. وبعد كده يرجع لليمين وبعد كده يرجع للشمال فقال رسول الله سبحان الله! ما هذان؟ فقال
فانطلق انطلق فانطلقت فاذا انا بتنور بمثل التنور فرن في افران في في قبور مولعة افران تحت الارض فاذا انا مثل التنور واذا فيها رجال ونساء عراة واذا بنار تأتي اسفل منهم فاذا جاءت النار يعملوا ايه؟ يصرخوا
فزع رهيب يصرخوا بفزع عشان ايه؟ فقال رسول الله ما هذا؟ ما هؤلاء؟ فقالوا انطلق انطلق انتم عارفين دول ايه يا جماعة؟ اللي في فرم دول ولا عليهم في قبورهم دول الزناة والزواني والعياز بالله. ربنا يعافينا. امال اللي بيتقطع له وشه واللي بيتقطع لها
وشها دول مين؟ دول اللي كانوا بيطلعوا اشاعات على بعض. اللي طلع اشاعات على واحد صاحبه. اللي طلعت اشاعات على واحدة صاحبتها والناس صدقتها. وانتشرت عليها مين اللي الصخرة بتهوي على راسه تحطمه! ده ده اللي كان بيأخذ القرآن فيرفضه. اللي كان يعرض عليه الحق يرفضه. اللي كان يدعى الالتزام يرفضه. اللي كان يوضع للدين يرفضه
اللي كانت توضع للحجاب الشرعي ترفضه. تخيلوا يا جماعة تخيلوا انت عايز ده ولا عايز ده؟ انت عايز الاحوال المرعبة دي تحت الارض ولا فوق. فوق انت وقت فوق التراب شوية قد ما تحت التراب. فوق. انت دلوقتي في شقة واسعة وكبيرة. شوية وهتبقى في قبر ضيق ومقفول عليك. فوق. انت الوقت جسمك
جميل ووشك جميل وملامحك جميلة. شوية والدود هيجري في الجسم. والجسم هيتنفخ. والدود هيجري في القلب وفي المعدة وفي الكبد وفي المخ وفي العين. وفي الودن وفي كل حتة في
اسم عايزين نفوق يا جماعة. يا جماعة ده العاصي ده يوم القيامة كله هيتبرى منه. الشيطان هيتبرى منه. الشيطان! اه والله. الشيطان! وقال الشيطان لم قضي الامر ان الله وعدكم وعد الحق. ووعدتكم فاخلفتكم. وما كان لي عليكم من سلطان الا ان دعوتكم فاستجبتم لي. فلا
سيموني ولوموا انفسكم ما انا بمصرخكم وما انتم بمصرخي. مش هقدر اعمل لكم حاجة. اني كفرت بما اشركتموني من قبل. الشيطان هيتبرأ من العاصي ده صحبة السوء جارتك اللي اغتبتي ونميت معها. صاحبتك اللي وزتك على على الاثم وعلى المنكر. صاحبك اللي خانك معه في رحلة مختلطة. صاحبك
اللي شربك سجاير اول مرة. صاحبتك اللي كل دول هيتبروا هيتبروا من العصر؟ اه والله هيتبروا من العاصي. اذ تبرأ الذين اتبعوا. من الذين اتبعوا ورأوا العذاب وتقطعت بهم الاسباب. الكلام شديد معلش يا جماعة. بس حقيقي. الكلام شديد بس واقعي. اذ تبرأ الذين اتبعوا من الذين اتبعوا
ورائه العذاب وتقطعت بهم الاسباب. وقال الذين اتبعوا لو ان لنا كرة. لو نرجع عشان ننتقم منهم ضحكوا علينا وزينوه كنا طريق المعاصي وبعد كده سابونا وبيتضروا بنا النهاردة. نفسك هتتبرى منك. نفسك حتى اذا ما جاءوها شهد عليهم سمعهم وابصارهم وجلودهم
فانتم اللي هتتعزبوا. انتم اللي تشهدوا علي. انت يا جندي اللي كل ما هتتحرق وتنضج هتبدل جلد تاني. انت اللي تشهد علي! اه انتقم الله الذي كل شيء. يا جماعة اللي بيعصي ربنا ده هيعيش لوحده في الدنيا لوحده. في الموت لوحده في الموت. هيدفنوه اصحابك اللي بيحبوك هم اللي هيدفنوك. ولو سابوك
ريحة الشوارع كلها هتتقلب. انا اعرف شاب مات ربنا يغفر له ويرحمه. اصحابه تاني يوم قبل ما يدفن والله. قبل ما يدفن كانوا طالعين رحلته يعني ما حضروش حتى دفنته وهو ميت في حادسة مفاجأة. لوحده في القبر لوحده مع ملايكة العزاب. يوم القيامة لوحده كله بيفر منه حتى ابوه واخوه
واحبابه وابنه ومراته في النار والعياز بالله يروى انه يغلق على على كل واحد من اهل النار. تابوت من جمر حتى يظن انه لا يعذب احد في جهنم كلها الا هو. لوحده تعيش وحيد؟ لسة مفتون بالدنيا والله يناديك. اعلموا انما الحياة الدنيا لهو ولعب
ولسه مفتونة بالدنيا والله يناديك وما الحياة الدنيا الا متاع الغرور. لسة مفتون بالدنيا والله يناديك ان السمع والبصر والفؤاد كل اولئك كان عنه مسئولا السمع ييجي في الاول. يا رب ده السمع ده غصب عني. انا ممكن اركب مواصلة بشغل اغاني غصب عنه يدخل في سمعي. انا ممكن اقعد في قعدة واحدة تغتاب اي غيبة غصب
وانا عندي الكلام يدخل في ودني. ازا كان اللي انت مش مسؤول عن معزم عن معزم اداؤه. عن معزم العمل بتاعه انت هتتسأل عنه في الاول. امال الباقي؟ كل نزرة نزرتها
كل كلمة اغتبت فيها واحدة هتتسألي عنها. كل خصلة شعر بينتيها تتسألي عنها. كل ساعة قعدت فيها على قهوة ولا وضيعت حق الله عليك في الساعة دي هتتسأل عنها هنتسأل يا جماعة. يبقى لازم من الوقتي لازم من الوقتي ان احنا نعمل حسابنا لهزا اليوم. يبقى ما نتفتنش بالدنيا. ما نتفتنش
ما كنش في الدنيا بعد ما ربنا سبحانه وتعالى قال يوم تقلب وجوههم في النار. يقولون يا ليتنا اطعنا الله واطعنا الرسول. ما نتفتنش بالدنيا يا جماعة ابدا كنا بنتكلم الوقتي عن اول ليلة في القبر. كنا بنتكلم عن بعض ملامح اول ليلة في القبر. كنا بنتكلم عن نبزة صغيرة عن اول ليلة في القبر. كلام شديد. كلام
صعب ولكن عايزين نسيبه الوقتي. بعد ما قلنا ايه اللي يستاهل ان احنا نتعرض لهذه الاهوال؟ وهذا الرعب. نطيع ربنا من دلوقتي. ونتنقل للفقرة التانية بقى للكلام الهادي الجميل. للكلام الروحاني الجميل اللي يخلينا نرفرف في الجنة. ايه اللي يستاهل؟ انك انت او انت تضيعه
الجنة منكم ايه اللي يستاهل والله يا جماعة المرة اللي فاتت انا عايزك تعيش معي بقلبك في الموقف ده. المرة اللي فاتت لو تفتكروا قفلنا الحلقة بتاعة يوم القيامة على ايه؟ قفلناها على بعد ما ربنا
مجانا وعدينا الصراط منجانا من القنطرة ما فيش حد له حقوق علينا بفضل الله. ما عادش في حاجة بينا وبين الجنة خلاص يا جماعة. اهو احنا الوقتي بقى في الجنة هنقف من اول المرحلة دي
ما فيش حاجة بينا وبين الجنة. احنا الوقتي يا جماعة بدأنا نشوف الجنة. وعدينا المراحل اللي فاتت. وقاعدين نبص ورانا مرعوبين. من الاهوال احسن نرجع تاني ولا يحصل حاجة تاني ولا يكون لسه
في حاجة تاني ، والرسول قدامنا اهو اهو عليه الصلاة والسلام بيجري الرسول عشان يحرك ابواب الجنة عشان ابواب الجنة تتفتح. وبدأت ابواب الجنة تتفتح وبدأنا نبص لها بانبهار ياه وبدأت ريح الجنة تيجي علينا. هي دي الجنة. هي دي الجنة اللي احنا عشنا حياتنا بنصوم عشان ندخلها. هي دي الجنة اللي احنا سهرنا الليالي
وبالليل بين ايدين ربنا عشان ندخلها! هي دي اللي ضحينا عشانها! هي دي اللي جاهدنا عشانها! هي دي اللي كنا بنحلم بها! واعظم حلم في حياتنا! الجنة! يا جماعة! الجنة بتتفتح قدام عينينا اهو
طب نجري بقى بدأت لما تشوفي الجنة وانت بدأت اما شفتي الجنة نجري نجري على الجنة بلهفة استنى ما تجريش ليه؟ ده انتم مش هتمشوا على رجليكم ده انت هيتسابك ليه ؟ ده انت هتركب. يا ترى المراكب اللي بنركبها للجنة شكلها ايه ؟ يا ترى الملايكة المنورة اللي هتسوق بنا للجنة شكلها ايه ؟ هتركب لغاية
تم وانت على باب الجنة انا عايزك تعيش معي الوقتي في اول يوم في الجنة. كنت مرة ماشي في الشارع قابلت واحد صاحبي بس اخر رقيق جدا يعني فبيقول لي يعني واضح احنا بنتكلم فبيقول لي يا ترى اول يوم في الجنة ده هيبقى احوالنا ايه
فالفكرة شدتني جدا وانا بقرأ في اخر سورة الزخرف لقيت سبحان الملك اول يوم في الجنة موصوف يا جماعة. انا عايزك تعيش معي بقى دلوقتي واحنا بنجري اهو وربنا بيقول
يا عبادي لا خوف عليكم اليوم ولا انتم تحزنون. اصل انت قعدت مستوراك وانت تبص وراك ومرعوبين. احسن نرجع تاني. لا لا لا خلاص ما عدتش تخاف ما عدتيش تخاف ان فتنة تيجي تفترك عن ربنا. ما عدتش تخاف من الانتكاس. ما عدتوش تخافوا من اي عزاب خلاص انتم بقيتوا من اهل الجنة مبروك
وانتم بتجروا يا عبادي لا خوف عليكم اليوم ولا انتم تحزنون. الذين امنوا باياتنا وكانوا مسلمين. ادخلوا الجنة انتم ياه تخيل انك انت دلوقتي بتجري على الجنة وانت بتجري وفرحان بقى فجأة لقيت ايه ؟ استنى يا حبيبي. حبيبي الله
اه ده مين اللي صدفة جميل ده وبتقول لي يا حبيبي هو النفحات بدأت من اولها كده دي من الحور العين دي ولا ايه؟ بتبص لقيتها مراتك هو انت! هو انت
هو انا دنيا واخرة يا رب؟ استنى يا حبيبي انت رايح فين ؟ الستات طبعا لما يعرفوا ان هم هيدخلوا مع الرجالة بتاعهم بيفرحوا ويتبسطوا. انما الرجالة بيخافوا ويترعبوا. كان احد
اه يعني احد الناس بيسمع درس عن الجنة فالخطيب بيقول الجنة ما فيش فيها نكد والجنة وبعد كده بيقول يعني ايه والستات بتوعنا هيدخلوا معنا في الجنة. فقال له يا عم الشيخ انت مش قلت الجنة ما فيش فيها نكد
طب الستات بتوعنا يدخلوا ازاي ؟ لا يا جماعة انا عايز اقول للرجالة ان المستقبل مشرق ما تستعجلوش. مراتك في الاخرة هتبقى حاجة تانية خالص هتبقى نيو لوك وانت يا اختي والله لو يعرف جمالك هيبقى شكله ايه ساعتها هيحطك في عينيه الاتنين. يعني كان احد كان احد الناس وكان
كراته صعبة جدا مؤزية جدا رهيبة. فيروى انه يعني الناس تقول له طلعها ما بيطلقهاش ليه؟ فيقول لهم اخشى ان تزوجها غيري ممن هو ضعف دينا مني ان يفتن عن دين الله
ما رضاش يطلقها. لغاية ما مرة صحت ماتت فغسلوها وهم جايين يخرجوا بقى من البيت قال لهم انتظروا. آآ انتظروا ايه! اللهم اني اشهدك انها طالق. طالق! طالق! قالوا له انت جاي تطلقه بعد ما ماتت
الاخشى ان تحشر معي في الجنة. ما تخافش يا حبيب قلبي. ده دي هتبقى حاجة تانية خالص. مراتك هتبقى حاجة تانية. انت عمرك ما لو تخيلتها من دلوقتي يعني هتحطها في عينيك الاتنين. ده نص دينك. والله يا جماعة انا بوصي كل واحد من مراته دي نص دينك. يعني صلاتك وصومك وعبادتك وزكاتك وحجك ودعوتك. دي
نص دينك وبرك بمراتك نص دينك التاني. شف ربنا اداك مقام قد ايه عند جوزك عشان تحبي ربنا. يبقى ازا يا جماعة ما تخافوش ادخلوا الجنة. انتم ازواجكم. انت طبعا هتبقي حاجة تانية خالص. هتبقي جمال تاني. هتبقي جمال مبهر. ده لنصيفها على رأسها وانت محجبة بس كده. خير
من الدنيا وما فيها. اجمل من كل ملكات العالم. ملكات جمال العالم. امال بقى لو فرضت شعرها؟ امال لو نزلت قصة انا عايز اقول لك انت هتبقي جميلة قد ايه. عشان اقول لك ايه اللي يستاهل تضيع
اللي يستاهل تضيعي انك تبقي تحفة من الجمال تبهري زوجك في الجنة. اللي يستاهل ما انت كل ماكياج هتحطيه. كل جزء من شعرك فيه كل جزء من جسمك هتلبسي لبس يبرزه ما دا ممكن يقلل من جمالك في الجنة. ليه تضيعي جمالك؟ وبعد كده حور حور. الحور دول اللي هي
عنيها اسود خالص. هو انا مش عينيها تبقى خضراء خضراء تقريني يا اختي! ده العينين السودة دي يا جماعة عيون اهل مصر عيون بني. العيون السوداء دي مرة شفت واحد
عينيه سودة تحفة من الجمال. تحفة اية من ايات ربنا في الجمال. عينين سودا حاجة بقى في غاية الجمال والروعة. عين حور عين. عين يعني عينين سيرة ومرسومة وجميلة. تبص لزوجها كده بس تسحره. قاصرات الطرف. قاعدة ده انت لو واحدة في الدنيا بس بتبص لقيتها بتبص لك. ممكن اصحابك يشيلوك
تخيل بقى لو الجمال ده كله بيبص لك تضيعه تضيعه ليه؟ لو لو بس ريقها لو تفلت في البحر لتحول البحر عزبا يعني لو يعني لو بس بص في البحر كده البحر يبقى نيل يبقى نهر يبقى عزب. يبقى حلو. يعني تخيل لو انت ماشي على الكورنيش مسلا واحد وواحدة قاعدين قامت تفة في وشه
يعمل فيها ايه ؟ انما دي بقى لأ كمان كمان ده دي حاجة تانية خالص. ريقها صوتها لو غنت جمال صوتها مغنية مين ؟ واجمل مغنية غنت في الدنيا كلها مين ؟ صوت لم تسمع مثله قط. تخيلي ان ده هيبقى صوتك. تخيلي ان ده هيبقى جمالك. تخيلي شف وشها بس. شوفي وشك هيبقى شكله ايه. لو اطلت
على الارض لانارة الارض. لو طليتي على الارض يوميها واحنا في عز الضهر تطفي الشمس. من نور الجمال بتاعك. تضحي بالجمال ده كله؟ تضحي الجمال ده اهو كل الجمال اللي ربنا سبحانه وتعالى هيرد عليك. ده ربنا وصفك في الحالة ديت اغلى تلات جواهر في الدنيا كلها
كأنهن الياقوت المرجان لؤلؤ مكنون ياقوت ومرجان ولؤلؤ هيبقى لونك ايه؟ وهيبقى جمالك ايه؟ وهيبقى شكلك ايه؟ تضيعي كل يوم ما يشوفك بقى ساعتها وهو على باب الجنة بقى هيذهل. هيزهى لما يشوفك بقيت بالجمال ده. هو في الدنيا بيزهل برضه. يعني اما يروح كده آآ بعد يشوفك بقى بعد
كنس والمسح والطبيخ والغسيل والنشر والعيال اول ما يشوفك كده يزهل على طول. بس زول من نوع تاني. وبرضو الشاب شاف واحدة كده جميلة متمكيجة هي مش جميلة ولا حاجة هي متمكيجة بس. مكيجة وعاملة شعرها ويزهل يقول انت ملهمتي بس انا لازم اتجوزها. بعد اسبوع واحد من الجواز يا جماعة والله يزهل. يشوف
كده يقول لها ايه ده يا حبيبتي! ايه ده! انت كنت طويلة! انت قصرت ليه! تقول له ده كان كعب حداشر سنتي يا حبيبي! معلش! طب انت كنت بيضة! ده كان
كريم اساسي يا حبيبي. طب انت كان شعرك حرير. اه ده كان كوافير يا حبيبي. طب عينيك كانت ملونة! ده كان عدسات والله يا حبيبي. طب انت كنت رفيعة اه ده كان حزام تخسيس يا حبيبي. ايه يا حبيبي! انت مش قلت لي قبل الجواز ان المهم حلاوة الروح ولا ايه! ولا انت آآ رجعت في كلامك! لا يا حبيبتي لا
لا لا خالص ده انا حتى يبقى ما عنديش نزر لو رجعت في كلامي. يزهل. ولكن في الجنة يوم ما يشوفك بقى هيزهل زهول تاني. زهول بحق وحقيقي. هينبهر بجمالك. انا عايز اقول لك
ادخلوا الجنة انتم وازواجكم. انتم انت ومراتك وكمان ولادك والذين امنوا واتبعتهم ذريتهم بايمان الحقنا بهم ذريتهم. اصهر يا جماعة. انت مش عايز تتحرم من بنتك في الدنيا؟ انا دلوقتي باكلم الاباء والامهات بالزات
انت مش عايز تتحرم من بنتك اللي بتحبها في الدنيا اقف لها على الباب وهي نازلة قل لها مش هاسيبك تنزلي متبرجة. مش هاسيبك تودي نفسك جهنم. ده انا ده انا باخاف عليك من
ده انا بصحى في عز الليل اشوف الشباك بتاعك احسن يكون جايب عليك شوية هوا. اشوفك بعيني بتترمي في جهنم يوم القيامة لأ ما اقدرش. ده انا بشقى حياتي كلها
حيعيشك احسن عيشة. واعلمك احسن تعليم. يوم القيامة اشوف اشوفك بتتسحبي على وشك لجهنم ما اقدرش. اقف لها. اقف لها. اوعى تخونها. ولا تشك فيها ولكن بامانة ربنا حطها في رقبتك. ما تشوف يا اخي المحمول بتاعها النمر اللي عليه ايه. ما تشوفش ولكن حسسها اقعد معها يا اخي. اقعد معها حسسها انك انت اب وصديق
عرفها. انما الاب اللي بنته انا انا بكرة يا والدي عندي رحلة. رحلة ايه يا حبيبي! رحلة هاطلعها مع اصحابي وصحباتي. يوم الجمعة الصبح امتى يا حبيبتي؟ الساعة ستة الصبح
ارجعي امتى يا حبيبتي؟ الساعة اربعة الفجر. طب خدي يا حبيبتي متين جنيه وهي نازلة يقول لها حافظي على نفسك يا يا بنتي محافظة على نفسها محافزة ما تخافش يا عم الحاج ما تخافش الشباب القديسين اللي هي مسافرة معهم هيحطوها في عينيها ان شاء الله. تحافز على نفسها من ايه؟ تحافز على نفسها
سايب بنتك تسافر في رحلة لوحدها يوم ولا يومين ولا تلاتة. وتقول لها حافزي على نفسك! اه ما تخافش يا عم الحاج سلم انت بس للشباب مفتاح القرار وما لكش دعوة بعد كده
يا بنتي! يا اختي! يا ام! يا امي يا اللي لك ابن في ابتدائي او في اعدادي خايفة عليه! علميه الصلاة من دلوقتي! اقفي له كل ما ادان يدن قولي له قولي له والله لانت
وصل والله ما اسيبك. يا بنتي ده بكرة ده هيخرج في الدنيا طوفان فساد. في مدارس اعدادي. وطوفان فساد في مدارس سانوي. هينجو ازاي من الفساد ده؟ ادي له حاجة في ايديك يقوم بها الفساد ده علميه الصلاة. قوميه قولي له مزاكرة ايه وسبيستون ايه يا حبيب قلبي قم ولا جيمز ايه على النت ولا على على الكمبيوتر بتلعبها قم
يا حبيبي الصلاة اهم يا جماعة. يا جماعة اوعوا اوعوا تحرموا نفسكم من ولادكم من الوقتي. بايديكم. علموا ولادكم الدين الوقتي. ادخلوا الجنة. انتم فيكم تحضرون الله على السعادة بقى بتجري بفرح. ومراتك بتجري معك بفرح. ادخلوا الجنة انتم وازواجكم تحضرون. يطاف عليهم بصحاف من
ذهب واكواب. الله! الصحاف مش الاطباق لأ. الطبق الكبير الصينية اللي هي بيعملوا عليها الكبسة بقى ويتحط عليها خروف ويتحط عليها الولاية هو نايم ولايم ولايم استقبالك في ملكك في الجنة. انت هتبقى ملك انت هتبقي ملكة. ملك والملك ده والقصور دي مليانة
ومليانة مليكة ومليانة جواري. كله جاي فرحان طاير بالسيد بتاعهم بقى وهو جاي يستقبل الملك بتاعه. وياخد املاكه ويعيش معه وفرحانين بك انت ملك وبتستقبل استقبال الملوك فعلا ده حقيقي. صحاف من زهب. يا ترى الصحاف دي فيها ايه؟ يا ترى يا جماعة الصحاف دي فيها ايه؟ ما ازا كانت من ده
اومال اللي جواه هيبقى ايه ؟ تخيل كده. تخيل انت اشتريت عزبة خمسمية فدان مزروعة من كل انواع الفواكه. فرايح بقى فالخدم اللي فيها بقى فرحانين بك اوي. قاموا جايبين
على صواني صواني كتير جدا. كل صينية كزا نوع فاكهة من اجمل انواع الفاكهة اللي موجودة في العزبة دي. فانت رحت لقيت صواني كتير جدا بقى انواع بيدوقوك بقى من النعيم بتاعك بيعرفوك النعيم اللي انت هتعيشه. تضيع كل ده عشان ايه؟ ايه اللي يستاهل انك انت تضيع كل ده؟ يا جماعة دي الاملاك بتاعتك في الجنة
صحاف من ذهب واكواب اكواب بقى ده عصير آآ آآ اناناس بمزاج التسنيم مسلا وده عصير كزا وده عصير عصاير بقى وعصير كريز عصاير الواحد لما ندخل محل عصاير كبير شوية فيبص في القايمة كده. فالراجل يقول له تشرب ايه ؟ انا والله عايز اقول له انا عايز شفطة من كل نوع بس مكسوف. مكسوف ان انا اقول له كده
فتخيلوا يا جماعة الصحاب دي فيها ايه؟ ايه انواع الطعام؟ ربنا ما يقولش ليه؟ اصل لو كان قال كنا عايزين كتاب قد القرآن ويمكن اكتر كمان. يتقال فيه الاصناف اللي انت كنت هتتنعم بها
يعني الصحاف بقى اللي كانوا عايشين في الدنيا بقى على الفقر حاجة تانية. كان لي احد اصحابي آآ كان فقير جدا جدا يعني. فكنا لما نتقابل مع بعض كل يوم في الجامعة اقول له يا اخي احنا آآ
الواحد زعلان من يعني كل يوم ياكل لحمة كل يوم ياكل كبدة يقول لي انا كل يوم باكل عدس. احنا ما بنطبخش غير عدس كل يوم امبارح امي طبقة عدس. بكرة امي طبخت عدس. ففي مرة صعب علي جدا قلت له لا لا لا ما اقدرش اسيبك بقى والله لانت جاي معي. يقول لي لأ مش جاي والله
جرجرته لغاية البيت وخدته لغاية البيت ودخلته الاوضة قلت له استنى يا عم تتغدى معي ازاي نبقى اخوات وآآ لا لا لا. ودخلت على والدتي قلت لها طابخين ايه النهاردة
قالت لي عدس. فالمشكلة بقى واضح انها مش في العدس يعني. فلو انت كنت عايش مقضيها عدس. ده انت هتلاقي حاجة تانية خالص. لو انت كنت مقضيها على الاسودان التمر والماء
لأ ولو مقطعة الاسودان بتوع المصريين بقى الفول والطعمية هتلاقي حاجة تانية خالص حاجة تانية يبقى يطاف عليهم يطاف يعني ولائم ورا ولائم ورا ولائم وصواني ورا صواني ورا صواني تخيل بقى الصواني دي كلها بصحاف من ذهب تخيل بس المنزر امال
واكواب وفيها ما تشتهيه الانفس يا رب انت يعني بعد ما قلت كل الاصناف دي هو لسة ماتش ليه الانف ايه تشتهي الانفس ما ما خلاص بقى هو بعد كل ده اه يا جماعة اصل ممكن واحد تجيب له خروف
يقول لك ما فيش عندكم فسيخ. ما فيش حاجة حرشة. ما فيش فحل بصل. يا سيدي فيه كل اللي انت عايزه. كان احد الاطفال لما سمع ان الجنة فيها انهار لبن وانهار عسل
وانهار ماء وانهار خمر. فقال هو ما فيش فيها انهار بيبسي! اه فيها اللي انت عايزه يا حبيب قلبي. وكان فيه طفل تاني بيقول لي يا عم هو ما فيش في الجنة اسكوتر ولا ايه
في كل اللي انتم عايزينه يا جماعة. تخيل واحد بقى على قد حالاته زينا كده دخل الجنة بقى جابوا له كافيار بقى من بتاع الجنة. ايه ده! ده الطعمية بتاعة الجنة دي ما لهاش حل
ده طعمية كسر الدنيا. فسبحان الله والستات بقى طبعا خايفين من الوقتي. هو جوزنا اجوازنا لما يدخلوا الجنة اول ما يشوفوا الحور العين بقى ويجروا ويسيبونا لوحدنا كده ويجروا على الحور العين. يا اختي يا اختي والله مش ده يا اختي اللي هيحصل. ده انت هتطيري من النعيم بس انت ادخليها بس. وفيها ما تشتهين
الانفس وتلذ الاعين تلذ هي العين يا رب لها لسان بيدوق عشان يستلذ! ده من كتر النعيم الرهيب اللي انت فيه عينيك من كتر مال اللي حواليك عينيك كل زرة احساس عايش. عايش بكل جارحة من جوارحك. من كتر النعيم وتلذ الاعين. شف لدرجة ايه
وانتم فيها خالدون. بعد ما دقتها مش هتتحرم منها. شف بقى اللي بعد كده وتلك الجنة التي اورثتموها بما كنتم تعملون. تلك تلك دي للبعيد يا جماعة. هذه للقريب. تلك
البعيد هو ايه ده ؟ ده دي الرحلة. ان الملايكة هياخدوك يطوفوا بك في ملكك في الجنة. وفي ملكك في الجنة. عش معي بقلبك بقى في الرحلة المصيبة دي ياخدوك تعال تعال فين ؟ تعال اما نفرجك على ملكك في الجنة انا! هو انا لي حاجة غير المكان اللي انا فيه! ده انت لك ملك واسع! تعال ده انت لك قصر في جنة الصدقة
انا لي قصر في جنة الصدقة! ليه! مش كنت بتطلع كل يوم صدقة ولو حتى خمسين قرش! تروح تشوف القصر! الله اكبر! ايه ده! سبحانك يا رب! ده ده عصر اي نبي ده ولا
في قصر اي صديق ولا ده قصرك انت انا ده انا ملكي في الجنة عزيم كده ملكك ايه! ده قصر واحد من الاصول بتاعتك بس. تخيل داخل قصر. يا جماعة بيوت الدنيا بيوت الجنة. انتم عارفين يعني ايه تجري من تحتها الانهار
انت عارف يعني ايه اسرق تجري من تحته الانهار؟ بيوت الدنيا تجري من تحتها مواسير الصرف الصحي. انما قصور الجنة تجري من تحتها الانهار. الارض لرخام ولا بورسلين ولا سيراميك ده لؤلؤ لؤلؤ. الجدران يرى ظاهرها من باطنها وباطنها من ظاهرها. يعني تخيل ده ايه؟ ازاي؟ جدران ايه؟ مادة ايه دي
المادة دي ايه! ده عين قصور! فتخيل بقى! تعال استنى فيه ايه! ده انت لسة لك قصر كمان في جنة الصيام. ليه ؟ كنت بتصوم اتنين وخميس كل اسبوع وتروح لاملاكك لو انت بقى اجتهدت بقى واشتغلت في الدنيا ده انت تطلع معاذ ابن جبل ولا مصعب ابن عمير انا جار معاذ ابن جبل الحمد لك يا رب الحمد لك يا رب
انك انت وفقتني ان انا اعيش حياتي كلها في طاعتك يا رب. اللهم لك الحمد ان انا عشت حياتي كلها طيعة واسجد لك واعبدك واصوم لك. لمثل هذا فليعمل العاملون. لمثل هذا
هذا فليتصدق المتصدقون لمثل هذا فليصم الصائمون. لمثل هذا فليقم الليل القائمون. لمثل هذا فليكتنب الحرام المتقون ياه! وتخيل بقى! استنى ايه! ده انت لك شاليه على نهر الكوثر! جنب النبي عليه الصلاة والسلام ليه! ده انت كان الفجر يدن في عز التعب. تنزل تصليه في
جامع حتى لو ليلة الامتحان الله اكبر. تخيل لو انا عملتها معك في الدنيا قلت لك تعال ده انت لك فيلا في المهندسين. انا! طب تعال اما افرجك على القصر بتاعك اللي في المعادي
انا! طب تعال بفرجك على الشاليه صف اول في مارينا بتاعك. ده كل ده لي يبقى احساسك ايه بقى؟ احساسك ايه؟ تخيلوا يا جماعة يا جماعة ده وتلك جنة ده املاك اقل اهل الجنة نعيما قد خمسين مرة الكرة الارضية دهي. املاكه
يعني الاخير على الدفعة. الاخيرة على الدفعة كان عندنا في كلية طب الاخير على الدفعة ده يعني لو يطولوا ان هم يجيبوا التكليف بتاعه في موزمبيق يودوهم موزمبيق. لو يطولوا ان هم يودوه التكليف بتاعهم في المريخ. كوكب تاني برة الارض. كانوا يودوه. انما شف الاخير على الجنة. ربنا ادى له
خمسين مرة دي الكرة الارضية ايه اللي يستاهل والله! ايه اللي يستاهل ان احنا نضيع كل ده انا عايز اقول لك الوقتي ان انت حالا اهو املاكك بتتبني في الجنة. عارفين يا جماعة اللي مسافر عقد عمل في في اي بلد فبيشتغل عشان يبني بقى بيبني
احنا الدنيا دي عقد عمل والله يا جماعة عقد عمل جايين نشتغل وكل ما بتشتغلي وكل ما بتشتغل املاكنا بتتبني دلوقتي في الجنة. يا جماعة الرحلة دي احنا وقت ابن امي املكها. اشتغلوا بايديكم وسنانكم. اشتغلوا ليل نهار. ما تبطلوش شغل في طاعة الله. عشان تيجي بقى تلاقي املاك واسعة بقى. ملكك الحقيقي
يا وتلك الجنة التي اورثتموها بما كنتم تعملون. بما كنتم تعملون مش بالامان الفارغة بالعمل والجهد والاجتهاد. لكم في فاكهة كثيرة. حفلة فواكه بقى احنا بنتكلم في اول يوم في الجنة. حفلات وولائم واستقبال ملكي ورحلات وآآ
زواج ده احنا ناس ده العنوان بس ده لسه العنوان احنا لسه ما دخلناش الجنة. ده احنا لسه بس في العنوان امال بقى الموضوع هيبقى ايه؟ امال الجنة هتبقى ايه؟ ده ده العنوان بتاع الجنة
لكم فيها فاكهة كثيرة هو يعني كل ايات الجنة في القرآن ربنا سبحانه وتعالى في ايات كتير جدا في الجنة في القرآن. يجيب الفاكهة قبل الطعام. يعني يقول وفاكهة مما يتخيرون ولحم طير
ثم ما يشتهون. هنا الصحافة اللي هي فيها الطعام واللحوم ذكرت قبل الفواكه. يعني الواحد كان قاعد يسأل نفسه ليه؟ ليه؟ ليه ما تزكر قبل الفاكهة. هنا مسلا في اول يوم في ليه؟ فلغاية ما اتعزمت في عزومة. بس كانت عزومة ناس كبار اوي بقى ناس يعني ايه بشوات اوي يعني
اه يعني فواحنا قاعدين كده على ترابيزة فكل واحد اتحط قدامه طبق مشويات بقى ولحمة وكفتة وحاجات طبق كده مغري طبعا انت داخل بقى فين اللحمة وحوالين الطبق فيه بطاطس شيبسي كده صغيرة محطوطة يعني. فقام واحد قاعد قدامي كده قام ماسك الشوكة وقام رافعها وقام غارزها في حتة شيبسي
وامر كده فقلت سبحان الله اصلها شبعان. اصل هو شبعان فهو مش بياكل جوع. هو بياكل تفكه. هو ربنا لما يجيب لك الفاكهة قبل اللحمة لانه بيقول لك انت تبقى منعم قد ايه؟ فانت بتاكل تفكه. انما اول يوم في الجنة بعد خمسين الف سنة اللي اتكلمنا عنهم المرة اللي فاتت اهوال وجوع وتعب في انت
داخل عايز تاكل فين اللحمة بقى زي الغلابة اللي زينا كده في الدنيا فين اللحمة داخل على اللحمة على طول لكم فيها فاكهة كثيرة منها تأكلون عشان ما حدش يقول نعيم الجنة
انت روحاني بس لأ روحاني ومدي منها تأكلون. كل ده وبعد كده ينادى ينادى ينادى على ايه بقى؟ شوف يا جماعة لوجه الله سبحانه وتعالى ابص لوجه الله هانظر لوجه الله. انا العبد هانظر لوجه الله. انا باتخيل يا جماعة منزر نظر العباد لوجه الله. باتخيل منزر غريب جدا. والملك سبوحات وجه الملك
لو اول مرة نشوفها وكلنا ملايين ان شاء الله بازن الله واقفين في الجنة وبنبص لمولانا وسبحات وجه الله وجمال الله وجلال الله وكلنا واقفين مندهرين بجمال الله. وواقفين مزهولين. مزهولين عن الدنيا ومزهولين عن نفسنا ومسؤولين عن بعضنا. ومسؤولين عن الجنة. والحب
فايض على ملامح وشنا وعلى كل ذرة في جسمنا. بنبص لله بحب رهيب لدرجة انسانا كل حاجة. مشهد رهيب يا جماعة. شف ربنا بيقول ايه ففيما احسنوا الحسنى وزيادة ولا يرهق وجوههم قطر ولا ذلة. زيادة اللي هي النزر لوجه الله. النظر لوجه الله. الحسنى لانك احسنت وزيادة. النظر لوجه الله. اذ ينادي
تدخل اهل الجنة الجنة. واهل النار النار ينادي مناد يا اهل الجنة. هتسمعوها ان شاء الله بازن الله في الجنة. يا اهل الجنة ان لكم موعد عند الله يريد ان ينجزكموه. فيقول اهل الجنة يا رب الم تبيض وجوهنا؟ الم تثقل
موازيننا الم تنجنا من النار يا رب ده انت لو بس كفاية انك زحزحتنا عن النار ده دي كفاية انك ان نقضي الجنة السجود للنار لك والله ما كفاية يا رب. يا رب انك نجيتنا من اهوال القيامة اللي احنا شفناها. انك بس يا رب نجيتنا من اوائل القيامة دي. نعيش عمرنا كله نعبدك يا رب. كمان يا رب لسه في حاجة
تكشف الحجاب فترون الله فيرون الله فما اعطي اهل الجنة شيء احب اليهم لا اقر لاعينهم من النظر الى وجه الله الله! للذين احسنوا! احسنوا في ايه بالظبط؟ احسنوا في كل حاجة. احسنوا في اليقين. قلوبهم كانت مليانة يقين. سيدنا عثمان ابن عفان كان يقول والله
والله لو تهتكت الحجب ورأيت الجنة ورأيت النار ورأيت الله ما زدت يقينا انت عندك اليقين ده طب انت عندك يقين قريب من اليقين ده. طب انت بتجتهد انك توصل لليقين ده احسان يا جماعة محسنين في اليقين. محسنين في كل حاجة. انت محسن للزين احسنوا. والاية دي تنطبق عليك
انت محسن الرسول عليه الصلاة والسلام بيقول الايمان بضع وسبعون شعبة زي شجرة لها خمسة وسبعين فرع. كم فرع في شجرة الايمان فرع في حياتك ربنا بيقول فمن شاء اتخذ الى ربه سبيلا. لو عاوز توصل لربنا شف سكة توصل له منها. ايه السكة اللي انت لغاية دلوقتي اتخزتها السبيل الى الله؟ ايه السكة اللي انت
السبيل الى الله. يا جماعة القلوبنا فين؟ في ناس بتلاقي قلبها في قيام الليل. وفي ناس بتلاقي قلبها في الصيام. وفي ناس بتلاقي قلبها في القرآن. انت بتلاقي قلبك في ايه؟ وانت
تيجي تلاقي قلبك في ايه ؟ ولا لسة ما لقيناش قلوبنا لغاية دلوقتي ؟ ولا لسة ما لناش قلب! للذين احسنوا الحسنى في كل حاجة. الحسنى عند الموت. والحسنى القبر والحسنى يوم القيامة والحسنى على الصراط. والحسنى في الجنة وزيادة ولا يرهق وجوههم قطر ولا ذلة
الاية دي غريبة جدا ولا يرهق وجوههم قطر ولا ذلة. يا رب ده يعني يعني احنا احنا انت بتتكلم عن نعيم الجنة ونعيم اهل الجنة فالمتوقع كان يتقال وتنير وجوههم مسلا
البدر انما وجوههم مش هتسود ومش هتتزل ازاي ؟ يعني ان انا اقول لك تعال مسلا لي القصر وانا اكرمك. انما تعال وانا اسحلبك البلاط آآ لأ صعب. طب ليه بقى ؟ عشان نفهم يا جماعة. معنى ان مجرد ان وش الواحد ما يسودش يوم القيامة ان ده نعيم ان الاصل
الوشوش هتسود. فمن زحزحة عن النار وادخل الجنة فقد فاز. معنى ان الزحزحة عن النار فوز عزيم يبقى الاصل ان والعياز بالله المعظم هيقع في جهنم. عشان كده اللي هيعدي على اخر واحدة هيعدي من على الصراط هيقول ايه؟ الحمد لله الذي اعطاني ما لم
يعطي احدا من العالمين. لو كان شاف واحد بس قدامه او وراه نجا ما كانش قال الكلمة دي تخيلوا يا جماعة للذين احسنوا الحسنى وزيادة ولا يرهقوا وجوههم قطر ولا ذلة اولئك اصحاب الجنة اولئك كلمة فيها رفعة
وفيها علو اهل العلو في المقام بقى. انت ما لهم ولا لأ؟ هتبقى منهم ولا لأ؟ اذا اردت ان تعرف ما لك عند الله فانظر من من الذي عندك؟ عايز تعرف انت لك ايه في الجنة؟ عايزة تعرفي انت لك ايه في الجنة؟ شوفوا انتم عملتم ايه للجنة من دلوقتي؟ انت عملت ايه؟ قد ايه من حياتك للجنة
قد ايه من فكرك للجنة؟ قد ايه من مالك للجنة؟ قد ايه من جهدك للجنة؟ قد ايه من طموحاتك واهدافك للجنة؟ النهاردة اشتغلت قد ايه اهل الجنة واشتغلت قد ايه للدنيا؟ قد ايه يا جماعة؟ يا جماعة انا باكلمكم الوقتي انا باكلمكم دلوقتي عن فرصة حياتنا عن فرصة عمرنا. انا باكلمكم الوقتي
عن يعني يعني اللي يسمع الكلام ده والله وما يشتغلش يبقى يستاهل بالله عليك يبقى يستاهل اللي يسمع عن الفرص الرهيبة دهي كلها والعروض الرهيبة ما يشتغلش يبقى يستاهل. واحد هيقول لي يعني انت عايزنا نصلي ركعتين يعني ولا ايه؟ ركعتين مين؟ هو انا باولع حريقة عشان نعمل عليها فنجان قهوة؟ يا حبيب قلبي ده انا عايزك تعيش لربنا
انا عايزك تضحي بكل حاجة عشان ربنا. انا عايز اعزم هدف في حياتك يبقى عشان ربنا. انا عايز حياتنا كلها تبقى ليه؟ منا ليه؟ ونهارنا له له وحياتنا له وعمرنا له. وهو هدفنا ومقصدنا وجهتنا. انا باكلمكم الكلام ده عشان نفصل لطريق الجنة. ولطريق ربنا سبحانه وتعالى
يبقى ايه اللي يستاهل ان نعيم الجنة اللي احنا اتكلمنا عن جزء صغير منه ده هو واول يوم في الجنة ايه اللي يستاهل ان كل ده يروح مننا يا جماعة
ايه اللي يستاهل ان احنا نعرض نفسنا لعقوبات الزنوب والمعاصي دي عقوبات الزنوب والمعاصي سهلة. يعني احد احد الاطباء كان بيتكلم عن اشد اشد حادسة شافها في حياته. فبيقول استدعينا عرفنا ان
فيه مصنع حديد وصلب حصل فيه انفجار. استدعينا بسرعة ان احنا نجري نشوف حالات الحروق اللي هناك. جرينا نشوفها بيقول لما وصلنا الحديد السايل من انصهار في الافران لو جه على ايد واحد مش قادرة تتحرق ما نلاقيش ايده اصلا. ايديه تسيح. لو جه على رجليه ما نلاقيش رجليه رجليه تسيح. لو الراجل والعياذ بالله ربنا
في الدنيا والاخرة كان جه على جسمه كله جسمه يختفي يسيح. دي نار الدنيا يا جماعة امال نار الاخرة! امال نار الاخرة! ربنا بيقول والذين كسبوا السيئات جزاء سيئة بمثلها. مش جزاء سيئة بمثلها. يعني واحدة بواحدة لأ مش بس كده. يعني زي ما عملت يتعمل فيك
سوق بسوء يعني اللي انت عملته يطلع عليك. يعني احزر جزاء سيئة بمسلها مش هتعمل شر وتلاقي خير خد بالك. جزاء سيئة بمثلها الذين كسبوا كسبوا. ربنا بيقول كسبوا عشان ما تقولش ده انا جت غصب عني. ده انا كنت مجبر على المعصية. ده كانت الظروف لا. ده كسب ايدك. عشان كده اللي هيجي يوم القيامة
قل لربنا سبحانه وتعالى يقول ربنا غلبت علينا شقوتنا كان غصب عنا يا رب. كان قضاء وقدر يا رب. يقول لهم اخسئوا فيها ولا تكلمون. ليه انه كان فريق من عبادي يقولون ربنا امنا
انه كان فريق من البنات. لبس نقاب واحتشموا. اللي لبسه نقاب احسن منك في ايه؟ انه كان فريق من الشباب حفزوا القرآن. اللي حفز القرآن احسن منك في ايه ؟ انه كان فريق من عبادي قوامين بالليل اللي بيقوموا بالليل احسن مننا في ايه ؟ انه كان فريق من عبادي بيجتهدوا في الدعوة الى الله. اللي
في الدعوة الى الله احسن مننا في ايه ؟ يا جماعة والذين كسبوا السيئات جزاء سيئة بمثلها احد الشباب اعرفه اعرفه معرفة شخصية. كان والعياز بالله يعني ايام المعصية والعياز بالله قرر ان هو يروح بيته ينام ويصحى يروح مكانة يرتكب فيه جريمة زنا. والعياز بالله
فبيقول لي روحت البيت وخلاص ويعني والعياز بالله اتفق وربنا يعافينا. وروح البيت بيقول قلت انام شوية. نام بيقول لي صحيت لقيت جسمي كله عامل زي برابيء ودمامل مؤلمة وموجعة جدا لي بقى منزري فزيع فطبعا استدعوا فورا استاز امراض جلدية
وجابوه قال لهم ده مرض يعني مرض آآ صعب جدا وشديد الدمامين والعلامات دي او العلامات الالتهابات دي. لو لمسها لمسها مهما المته لو لمسها ممكن تسيب تشوهات في جلده طول عمره. فطبعا صاحبنا لا راح ولا جه بقى فصاحبنا وهو بيحكي لي قلت سبحانك يا رب
شوفوا ربنا بينجي العبد ازاي. اهو ده ربنا دوقه شوية الم في الدنيا بدل ما يتشوى يوم القيامة. افران افران القبور اللي احنا كنا بنتكلم عنها بتاعة اللي في القبور والعياز بالله. بدل ما يتشوى في القبر ويبقى القبر تموت من جمر. لأ ربنا سبحانه وتعالى يعافيه بمعافاة تانية. ايه اللي يستاهل يا جماعة؟ ايه اللي يستاهل
ايه اللي يستاهل ان احنا نعصي ربنا؟ ربنا بيقول كأنما اغشيت وجوههم قطعا من الليل مظلما طب يا رب الليل مظلم. ليه قلت مظلما بعد الليل؟ ما الليل مظلم. اصل ليه المزلم ده ممكن يبقى فيه قمر؟ ممكن يبقى فيه وناسة. ممكن يبقى فيه نجم. ممكن يبقى فيه شمعة. انما للكحل
والعياذ بالله ملامحه مش باينة من سواد المعصية والعياز بالله. يا حبيب قلبي. يا حبيب قلبي البنت اللي انت بتبص لها دي ولا يا حبيب قلبي دي ممكن تقلل في الجنة انت مش ممكن تحرم في الجنة من الحور بسبب واحدة عصيت ربنا معها. ولا والعياز بالله ارتكبت فاحشة معها. يا اختي في الله! يا حبيبتي! ده انت ربنا بيقول
يومئذ مصفرة. مسفرة يعني زي الشمس المنورة وجوه المؤمنين انت الساعتين اللي بتوقفيهم قدام المراية للمكياج. دول تتوقعي بعضهم ان وشك يوم القيامة يبقى زي الشمس المنورة. بالله عليك ايه اللي يستاهل عقوبة الذنوب والمعاصي في الدنيا؟ اللي بعد كده عنصر صعب قوي يا جماعة. قوي
ايه اللي يستاهل ان انت تخسر ربنا سبحانه وتعالى في حياتك؟ ايه اللي يستاهل؟ ايه اللي يا جماعة ده احنا لسه كنا بنقول لما قالوا ربنا غلبت علينا قال اخسئوا فيها ولا تكلمون. كلمة يا رب دي ممنوعة على لسانكم. كلمة يا رب دي ممنوع تتنطق اتحرموا من كلمة يا رب. انت تقدر تعيش خمس دقايق في حياتك من غير كلمة
تقدري. انتم عارفين يا جماعة اي حد مهموم في الدنيا وعنده كرب مهما كان شديد. بيبقى امنية حياته ان الكرب ده يفرج. انما اهل النار والعياذ بالله امنيتهم حاجة تانية خالص
اهل النار امنيتهم ان يقضى عليهم فيموتوا ليه؟ لانهم محرومين من كلمة يا رب. كلمة يا رب انت من غير ربنا ما تقدرش تعيش ما تقدرش تخسره. اوعى تخسر ربنا
عصاية تعملها. اوعي تخسري ربنا بسبب معصية او شهوة. اوعوا يا جماعة اوعوا ايا ما كان سنك ولا وزيفتك ولا شغلك. ولا المغريات اللي حواليك ولا الفتنة بتاعتك اوعى اوعى تختار ربنا. اوعى بسبب الدنيا تخسر ربنا. والله ما تستاهل. لا الدنيا تستاهل. ولا الشهوات تستاهل. ولا متاحها تستاهل انك تخسر ربنا بسببها
ولا يزال عبدي يتقرب الي بالنوافل حتى احبه. دا احنا في عرض خطوة اتقربنا منك يا رب. خطوة تقربنا منك يا رب. يبقى آآ النقاب اللي انت مترددة في لبسه دا ممكن
يبقى الخطوة اللي بينك وبين حب الله. الدعوة الى الله اللي انت مستقلة ممكن تبقى الخطوة اللي بينك وبين حب الله القعدة مع بنتك تنصحها وتوجهها اب حنون وصداق ممكن صداقة ممكن الخطوة اللي بينك وبين حب الله
يعني انا عايز اقول لكم حاجة اوعوا تنسوها. من كان الله معه كان معه كل شيء ومن كان الله ليس معه كان عليه كل شيء. افتكر يعني ايام ما كنت في الكلية كان في يعني امتحان كده آآ يعني امتحان شافوي وامتحانات الشفوي في كلية طب في الغالب بتبقى مجازر يعني. فيوم الامتحان الصبح كان حصل يعني
حاجات معينة كده ما قدرتش ان انا اراجع كويس. فصليت ركعتين قضاء حاجة ونازل. رحت ما لقيتش امتحان. لقيت مجزرة. لقيتهم حابسين الطلبة في اوضة كده. وفي اوضة اوضة الدبح بقى اللي فيها الدكاترة بتوع الشتوي ياخدوا مجموعة من الطلبة يودوهم عند الدكاترة ويقوموا قافلين الباب على الطلبة اللي لسة ما جاش دورهم. يقوموا الطلبة يدخلوا
وبعد كده يقوموا خارجين على الشارع عشان الطلبة اللي امتحنوا ما يقابلوش اللي ما امتحنوش فما يعرفوش الاسئلة شكلها ايه فانا جه دوري فدخلت دخلت بقى المجزرة بقى وطبعا يا رب بقى على لساني وفي قلبي. دخلت فوجئت ان انا دخلت لدكتور. الدكتور ده انا عارف ان هو ما بيطقش الملتزمين
ربنا يهدينا جميعا يا رب. لدرجة ان واحد زميلي اخ صاحبي ملتزم الدفعة اللي قبلي طرده من اللجنة بسبب التزامهم فانا اول ما قعدت كده والراجل ده اسئلته ايه الدكتور ده ربنا يهدينا جميعا يعني. اسئلته صعبة جدا يعني. فانا اول ما قعدت قدامه قال لي كارنيهك فطبعا يعني الواحد آآ يعني ايه مش آآ
مش متعود انه يشيل كارنيهات يعني. فقلت له والله ما عييش كارنيه. قال لي تروح بيتك الوقتي تجيب الكارنيه وتيجي. اروح ازاي؟ ده الامتحان مدته قصيرة الامتحان هيخلص. اروح ازاي؟ طب افرض رحت البيت ولما جيت لقيت
امتحان خلص ما ليش دعوة. طب اتأكد من شخصيتي من اي طالب ما ليش دعوة. طب ابعت شئون الطلاب اتأكد من شخصيتي ما ليش دعوة. ما ليش دعوة. نزلت جري طبعا وانا مفزوع وقمت رايح البيت بسرعة
وقمت جري جايب الكارنيه بتاع من البيت وقمت راجع جري. داخل من المستشفى جري وانا بركب الاسانسير لقيت واحد صاحبي نازل في الاسانسير اللي انا باركبه طالع فين؟ قلت له طالع الامتحان. قال لي ده انا لسه خارج من عند الدكتور فلان الفلاني اللي انا لسه داخل له. وسألني في كزا وكزا طبعا احنا مش هنقول غش ومش غش ولا حاجة. هو
تبرع سم احنا بنقول ان احنا نجتهد يا جماعة انما انا بحكي قصة ربنا بينقزك قد ايه انت بتقع والاسباب بتتقفل والابواب بتتقفل وهو عايز يضرك ولكن الله يريد انه يكرمك ويرفعك. سألني في كزا وكزا وكزا والحالات العملية المرضية اللي كانت عنده حالة كزا وحالة كزا. دخلت اللجنة طبعا الراجل كان منبهر
المستوى الطبي بتاعي والدكتور التاني اللي كان معه منبهرين جدا. فليلتها بالليل لقيت احد الاطباء يعني بيتصل بي وبيقول لي انت بفضل الله جبت درجة كانت من اعلى الدرجات على الاطلاق
في الدفعة. وجبت في المادة دي بفضل الله امتياز. بفضل الله. لانك بتتوجه الى الله. ايه اللي يستاهل انك تخسر ربنا بقى؟ ايه اللي يستاهل؟ انا عايز اقفل معكم الحلقة يا جماعة
خلاص احنا الوقتي قربنا باقي تلات اربع دقايق معنا الوقتي على الهوا. عايزين يا جماعة في الاخر كده ايه اللي يستاهل؟ ايه اللي يستاهل؟ انتم دلوقتي سمعتم سمعتم يعني لما تقابل ربنا يوم
ياما تقول له يا رب ما سمعتش لأ سمعت. سمعت يعني انت اتورطت وانت اتورطت. يا جماعة الدنيا دي جدي اسك. الرسول وصفها ان هي خروف ميت معفن احقر كمان
ولكن جابوا اللحمة بتاعته وقطعوها طرنشات وشووها وعملوها سندوتشات وحطوا عليها كاتشب وبلعنا المقلب. مقلب وشربناه والله العزيم. مقلب وشربناه عشان كده اخر حاجة عايز اقولها لك. اوعى تترد. اوعى وانت بتنطلق الى الله اوعي تترددي. اوعى. تاني حاجة بعد اوعى تتردد لحزة تاخد قرار
تاني حاجة بعد اوعى تتردد اوعى شهوة مهما كانت تعطلك عن ربنا. واوعى اي حاجة مهما كانت تعطلك عن طلب الجنة. ده يؤتى بانعم اهل في الجنة اهل الدنيا يوم القيامة ملك. ويغمز غمزة في النار. ثم يصعد منها فيقال له هل رأيت نعيما قط؟ لا والله يا رب. يبقى نعيم
الدنيا كلو ما يستاهلش غمسة واحدة في النار التوصيات العملية قبل ما نقفل الحلقة ان شاء الله. اول توصية لي الليلة النهاردة. اول توصية لازم تقعد النهاردة وتحاسب نفسك. لازم تاخدوا قرار يا
جماعة لازم نقعد مع نفسنا ونحاسب نفسنا خدوا الكتاب بقوة. اول ما تاخد قرار ادخل بقوة ما تتزبزبش ما تترددش. الدنيا تستاهل والله ما تستاهل. ولا الشهوة تستاهل ولا المعاصي تستاهل ولا البنت تستاهل. ولا القهوة تستاهل. ولا النادي تستاهل. ولا الرحلات المختلطة تستاهل. ولا اي معصية لله تستاهل. ولا الكليبات تستاهل
ايه الولا ولا اي حاجة تبقى داخل ربنا الساهل. يبقى الليلة تقعد تاخد قرار. تقعد بينك وبين نفسك تاخد قرار. لازم تعمل دراسة جدول حياتك الليلة. الحاجة التانية لو دخلت اي محافظة من المحافظات مبنى المحافظة هيئة المحافظة بتلاقي فيه مبنى كده آآ او قسم فيها اسمه دعم اتخاذ القرار. انا الوقتي بقول لك خد قرار
لازم تدعم اتخاز القرار. ايه دعم اتخاز القرار؟ دعم اتخاز القرار انك انت لازم تشحن قلبك اشحن قلبك الاسبوع ده بالسماع عن الدار الاخرة. اكتر حاجة هتشحن قلوبكم كلها تجاه الله وتجاه اتخاذ القرار السليم. انكم تسمعوا عن الدار الاخرة
انت عايزك تسمع نضال اخرة كتير. اسمع يا حبيب قلبي. اسمع هات شرايط واسمع. اسمع الدروس اللي دروس في الكاسيت. اسمع دروس في الكمبيوتر. يعني بفضل الله ربنا رزقنا موقع كمبيوتر من اكبر المواقع على النت بفضل الله سبحانه وتعالى الموقع رقم تسعتاشر على الموقع الاسلامية. اسمه واي تو الله. اسمه الطريق الى الله. بالعربي
لو عايزين الطريق الى الله. الله دوت كوم. آآ بس تو مش تي اوه تو اتنين. يعني آآ الاخ اللي عامل موقع كان روش شوية فويته الله! الموقع يا جماعة
يا جماعة فيه ركن لو دخلت فيه اسمه اشحن قلبك. مليان شرايط عن الدار الاخرة. ادخل واسمع لو انت من بتوع النت. ادخل واسمع. والموقع دلوقتي بيستضيف بفضل الله سبحانه وتعالى
مؤتمر الاعجاز العلمي في القرآن هتلاقي حاجات جميلة جدا في الاعجاز العلمي في القرآن. وهتلاقي شرايط. ولو انت تعرف اصحابك على النت بدل ما يدخلوا موقع زي ده ولا زي ده ولا يدخلوا روم في البال
يدخلوا الموقع ده. موقع الطريق الى الله يا جماعة اشحن قلبك. طب موقع الطريق ده بتاع الناس بتوع النت بقى ما لناش دعوة بهم الوقتي ربنا يعينهم يا رب. واجمل حلقات قناة الناس كمان
بتنزل على الموقع ده بفضل الله. بتوع النت دول. طب انت انزل اشتري شرايط كاسيت. اقعد اسمع دروس دينية. يا جماعة اشحنوا قلوبكم. يا جماعة المحمول المحمول لما بيجي يفضي
يقعد يرسل انزارات. اصوات انزارات. انت قلبك خلاص بيشحر. الشحن بتاعه بيفضي. قاعد يرسل انزارات اشحنه يا اخي. اشحنوا قلوبكم يا جماعة المحمول يا جماعة المحمول لو آآ لو مفضي شحن لو المحمول مفضي شحن وآآ جبت حد جه يتصل بك يفصل منك
المحمول لو فضي شعره جه حد يتصل بك يفصل. انما المحمول لو مشحون وجه حد يتصل بك ما يفصلش منك. امال يعمل ايه؟ ينور كل حاجة فيه تنور. لو انت قلبك مشحون بالاخرة
وربنا سبحانه وتعالى بعت لك رسالة يتصل بك سبحانه وتعالى من خلال اية او من خلال حديث قلبك ينور وحياتك لو انت مليان شحن لو انت مشحون. انما لو انت حبيب
ما فيش في قلبك شحن. او انت ما فيش في قلبك شحن. اول ما يجي لك رسالة من ربنا او امر من ربنا او نهي من ربنا. ما تقدرش تفصل. قلبك يفصل. قلبك يفصل. يبقى احنا
عايزين نشحن يا جماعة قلوبنا. يبقى توصية حلقة الليل حلقة النهاردة هي ايه؟ في قول الله. وقالوا لو كنا نسمع او نعقل نعقل انك انت تقعد الليلة وتعمل دراسة جدول حياتك. انك انت تقعد تفكر. وتقعد تحسب وتاخد قرار. نسمع انك انت تسمع الاسبوع ده توصية الاسبوع ده
على قد ما تقدر شوية على الاخرة اشحن قلبك لغاية ما ينور. اقعد اشحن فيه اشحن فيه اشحن فيه لغاية بقى ما يصفر من الناحية التانية بقى يصفر ان خلاص بقى فل خلاص
الشحن بقى كامل خلاص. عايزين نشحن قلوبنا يا جماعة. يا جماعة يا جماعة ده ده الرسول بيقول من صلى لله ثنتي عشرة ركعة من دون الفريضة اتناشر ركعة نافلة في
يوم بنى الله له بيتا في الجنة. بيت في الجنة باتناشر ركعة. تصليهم في نص ساعة! ده انت لو اشتغلت اوفر تايم في اي شغلانة نص ساعة مش هتاخد عشرة
عشرين جنيه. نص ساعة عند ربنا ببيت في الجنة. نص ساعة عند ربنا ببيت في الجنة. بيت في الجنة طوبة منه لو قعدنا هل طول الدنيا ونموت نفسنا طول الدنيا؟ ما نجيبش تمن طوبة منه. في نص ساعة عند ربنا. في نص ساعة عند ربنا سبحانه وتعالى تاخد بيت في الجنة. يبقى ازا
يا جماعة انا كلمتكم النهاردة عن ايه اللي يستاهل؟ ايه اللي يستاهل ان احنا نبيع الاخرة عشان الدنيا؟ ايه اللي يستاهل؟ اول ليلة في القبر والرعب اول ليلة في القبر ايه اللي يستاهل ان انا ادوقه
اللي يستاهل انها اتحرم من نعيم الجنة ونعيم اول يوم في الجنة. اللي يستاهل ان انا ادوق عقوبات الزنوب والمعاصي في الدنيا. ايه اللي يستاهل ان انا اخسر ربنا؟ ايه اللي يستاهل ان انا اخسر
الصفقات الخطيرة زي صفقة في نص ساعة اتناشر ركعة نفل ببيت في الجنة. ايه اللي يستاهل؟ والله ما في حاجة تستاهل. ده الجدي الاسك يستاهل. ولا جناح البعوضة يستاهل ولا اي شهوة ولا اي معصية ولا اي دنيا تستاهل. اللهم اهدنا وارض عنا. اللهم اهدنا وارض عنا. قل امين بقلبك. اللهم ثبتنا
على الحق اللهم اشرح صدورنا للالتزام. اللهم حجب بنات المسلمين. اللهم حجب فتيات المسلمين. اللهم اهد شباب المسلمين. اللهم انزل هدايتك على اهل مصر وعلى كل مسلم يا رب واهدي غير المسلمين يا ارحم الراحمين كما هديت المسلمين. اللهم ثبتنا على دينك حتى نلقاك. اللهم اعنا على ذكرك
بك وشكرك وحسن عبادتك. واملأ واملأ قلوبنا حبا لك وخشية لك. ويقينا بك يا رب املأ حياتنا بطاعتك. املأ ونهارنا بطاعتك. ثبتنا على طاعتك. ثبتنا على معرفتك. احي قلوبنا قلوبنا بمعرفتك. اللهم اهدنا واهد بنا. واجعل
لمن اهتدى احي حياتنا بمعرفتك. املأ حياتنا بانوار طاعتك يا رب العالمين. لا تتركنا. لا تتخلى عنا لا تكلنا الى انفسنا لا تكلنا الى الشيطان يا رب العالمين. برحمتك يا ارحم الراحمين. سبحانك اللهم وبحمدك اشهد ان لا اله الا انت
استغفرك واتوب اليك. وجزاكم الله خيرا الى السبت القادم باذن الله